Бушчык В.В. з’яўляецца заснавальнікам у айчыннай палітычнай навуцы такога навуковага накірунку як сацыялогія палітыкі. Ён распрацоўвае канцэптуальныя мадэлі аналізу сацыяльна-палітычных пераўтварэнняў у грамадствах пераходнага тыпу, даследуе праблемы жыццядзейнасці індывіда ў радыкальна мяняючыхся эканамічных, палітычных, сацыякультурных умовах пераходнага перыяду. У манаграфічных працах “Чалавек і грамадства ва ўмовах сацыяльна-палітычных пераўтварэнняў” (1999), “Сацыяльная дзяржава ва ўмовах глабалізацыі: спецыфіка фарміравання (параўнальны аналіз на матэрыялах Расіі і Беларусі)” (2003, у сааўтарстве) і інш. упершыню ў айчыннай палітычнай навуцы зроблены глыбокі тэарэтычны аналіз сацыяльна-палітычных пераўтварэнняў, ажыццяўляемых у Беларусі у постсавецкі перыяд.